**GRADONAČELNIK**

KLASA: 400-01/18-01/02

URBROJ: 2117/01-01-18-28

Dubrovnik, 26. listopada 2018.g.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17) i članka 41. Statuta Grada Dubrovnika (“Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13 – pročišćeni tekst, 9/15 i 5/18) gradonačelnik Grada Dubrovnika donio je:

## ZAKLJUČAK

1. Utvrđuje se prijedlog Odluke o izmjeni Odluke o zaduživanju Grada Dubrovnika i upućuje se Gradskom vijeću Grada Dubrovnika na raspravu i donošenje.
2. Izvjestitelj u ovoj točki biti će gradonačelnik Grada Dubrovnika gosp. Mato Franković.

Gradonačelnik

Mato Franković

DOSTAVITI:

1. Gradsko vijeće Grada Dubrovnika
2. Upravni odjel za izgradnju i upravljanje projektima, ovdje
3. Upravni odjel za poslove gradonačelnika, ovdje
4. Upravni odjel za proračun, financije i naplatu, ovdje
5. Pismohrana

Gradsko vijeće

KLASA:

URBROJ:

Dubrovnik,

Na temelju odredbe članka 86. Zakona o proračunu ("Narodne novine" br.87/08, 136/12. i 15/15.), članka 10. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave ("Narodne novine" br.55/09, 139/10), članka 23. Odluke o izvršavanju Proračuna Grada Dubrovnika za 2018. godinu ("Službeni glasnik Grada Dubrovnika" br. 25/17., 2/18., 7/18.,11/18, 18/18 i ----) i članka 32. Statuta Grada Dubrovnika (Službeni glasnik Grada Dubrovnika broj 4/09., 6/10., 3/11., 14/12., 5/13. i 6/13.- pročišćeni tekst, 9/15 i 5/18), Gradsko vijeće Grada Dubrovnika na sjednici održanoj ------------- godine donijelo je

**ODLUKU**

**o izmjeni Odluke o zaduživanju Grada Dubrovnika**

Članak 1.

U Odluci o zaduživanju Grada («Službeni glasnik Grada Dubrovnika», broj 11/18 i 14/18)

članak 1. mijenja se i glasi:

„Odobrava se zaduživanje Grada Dubrovnika za financiranje kapitalnih projekata iz Plana razvojnih programa Grada Dubrovnika za 2018. do 2020. godine, kod HBOR-a u iznosu od 132.510.000 kuna, i to kako slijedi po programima odnosno projektima:

Projekt 036009 - Vila Čingrija

Projekt 133006 - Vukovarska ulica II faza

Projekt 136001 - Cesta most Dr. Franja Tuđmana-Osojnik

Projekt 139001 - Dječji vrtić Palčica

Projekt 139012 - Osnovna škola Montovjerna

Uvjeti kreditiranja su slijedeći:

1. Iznos kredita: 132.510.000,00 kuna
2. Kreditor: HBOR
3. Vrsta kredita Dugoročni kunski kredit
4. Metoda obračuna kamata Kamatna stopa je fiksna na iznos kredita.

Na obračun se primjenjuje proporcionalna

metoda obračuna prema kojoj godina ima 365

dana (ovisi o br. dana, a dani u mjesecima

obračunavaju se prema kalendaru)

1. Nominalna kamatna stopa: 2 %
2. Efektivna kamatna stopa: 2,09%
3. Interkalarna kamata: u visini redovne kamatne stope
4. Rok iskorištenja kredita: 31.12.2020.
5. Rok otplate kredita: u 40 jednakih tromjesečnih rata, od kojih prva

dospijeva na naplatu 31.03.2021.

1. Naknada za obradu zahtjeva: 0,5% jednokratno na iznos odobrenog kredita

(662.550 kuna)

1. Zatezna kamata: Promjenjiva- u skladu sa važećom odlukom

HBOR-a

1. Iznos ukupnih kamata: 18.774.781,05 kuna
2. Ukupna cijena kredita: 151.284.781,05 kuna
3. Konačna cijena kredita: 151.947.331,05 kuna
4. Instrumenti osiguranja: 5 (pet) bjanko vlastitih trasiranih i akceptiranih

mjenica Korisnika kredita s odredbom “bez protesta” i mjeničnim očitovanjem,

1 (jednu) zadužnicu Korisnika kredita na iznos odobrenog kredita uvećanog za pripadajuću kamatu, naknade i troškove.“

Članak 2.

U članku 4. dodaje se stavak 3 koji glasi:

„Temeljem članka 1. ovlašćuje se Gradonačelnik Grada Dubrovnika za potpisivanje Aneksa Ugovora o kreditu između Grada Dubrovnika i HBOR-a, a nakon dobivene suglasnosti Vlade Republike Hrvatske.“

Članak 3.

Ova odluka stupa na snagu dan nakon objave u "Službenom glasniku Grada Dubrovnika".

Predsjednik Gradskog vijeća:

mr.sc. Marko Potrebica

OBRAZLOŽENJE

Na temelju Odluke o zaduživanju Grada Dubrovnika KLASA:400-01/18-01/02, URBROJ:2117/01-09-18-13 od 28. svibnja 2018.g Gradsko vijeće prihvatilo je zaduživanje Grada Dubrovnika kod HBOR-a sukladno ponuđenim uvjetima kreditora.

Gradsko vijeće usvojilo prvu izmjenu odluke o zaduživanju Grada Dubrovnika zbog smanjenja kamatne stope na 14 sjednici održanoj 6.7.2018., a ovom izmjenom odluke kreditno zaduženje usklađuje se prema projektima u usvojenom Proračunu Grada Dubrovnika.

Naime prema prvotnoj odluci kreditnim zaduženjem su se namjeravali investirati projekti kupnje Vile Čingrije, ulaganje u oborinsku odvodnju Vukovarske ulice II faza, nadogradnju Dječijeg vrtića Palčica, ulaganje u projekt Infrastrukture Solitudo te za izgradnju ceste most dr. Franjo Tuđman- Osojnik kao i za izgradnju OŠ Montovjerna.

Odlukom Gradskog vijeća i usvajanjem Izmjena i dopuna Proračuna investicija u Infrastrukturu Solitudo se odgađa, a iznos zaduživanja planiran za taj projekt raspoređuje na dvije investicije koje sukladno provedenoj javnoj nabavi iziskuju povećana ulaganja i to za most Dr Franjo Tuđman- Osojnik (ukupno 33.000.000 kn) kao i gradnju OŠ Montovjerna (ukupno 70.000.000 kn). Također se prvotno planirani iznos za investiciju izgradnje vrtića Palčica iz kreditnih sredstava umanjuje na 8.000.000 kn te se iznos umanjenja (1.000.000 kn) također preraspodjeljuje na navedene projekte.

Iznosi po kreditu za ostale investicije po prvotnoj odluci o zaduživanju ostaju nepromijenjeni. (Vukovarska ulica faza II 4.000.000 kn i Vila Čingrija 17.510.000 kn).

U skladu sa usvojenim Proračunom Grada Dubrovnika stoga se predlaže izmjena Odluke o zaduživanju kojom se usklađuju projekti nabrojeni u članku 1. sa ukupno odobrenim iznosom kreditnog zaduživanja, tj. briše se projekt 132003 infrastruktura Solitudo.

Ova izmjena odluke o zaduživanju dakle ne povećava ukupan iznos kreditnog zaduženja Grada Dubrovnika (132.510.000 kuna), već se preraspodjeljuju iznosi između već odobrenih projekata za financiranje kreditom.

Po usvajanju izmjene odluke o zaduživanju izvijestiti će se i Vlada RH (posredstvom Ministarstva financija) koja je dala suglasnost za predmetno zaduživanje Gradu Dubrovniku.

Nakon donošenja Odluke o izmjeni odluke o zaduživanju Grada Dubrovnika uslijedit će potpis Aneksa ugovora o krediti sa HBOR-om (nakon ponovne suglasnosti Vlade RH), stoga se u izmjeni odluke dodaje stavak članku 4. kojim se ovlašćuje Gradonačelnik za potpis istog.

Svi ostali parametri u Odluci o zaduženju ostaju nepromijenjeni, te se sukladno tome predlaže izmjena predmetne odluke u članku 1. i dodatak članku 4.

**Upravni odjel za izgradnju i upravljanje projektima**

**KLASA: 400-01/18-01/02**

**URBROJ: 2117/01-24/3-18-27**

Dubrovnik, 26. listopada 2018.g.

**GRADONAČELNIK**

**-ovdje -**

**PREDMET: Prijedlog Zaključka o prihvaćanju Izmjene Odluke o zaduživanju Grada Dubrovnika**

-dostavlja se

Na temelju odredbe članka 86. Zakona o proračunu ("Narodne novine" br.87/08, 136/12. i 15/15.), članka 10. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave ("Narodne novine" br.55/09, 139/10), pripremljena je dokumentacija koja se dostavlja i predlaže se Gradonačelniku, po izvršenom uvidu u predmetni akt sa obrazloženjem, donijeti slijedeći

**ZAKLJUČAK**

1. Utvrđuje se prijedlog Odluke o izmjeni Odluke o zaduživanju Grada Dubrovnika i upućuje se Gradskom vijeću Grada Dubrovnika na raspravu i donošenje.
2. Sastavni dio zaključka jest i Odluka o izmjeni Odluke iz toč.1 ovog Zaključka.
3. Izvjestitelj o ovoj točki biti će gradonačelnik Grada Dubrovnika gosp. Mato Franković.

Pročelnik

Srđan Todorovski mag.ing.aedif.

PRIVITAK:

* Odluka o izmjeni Odluke o zaduživanju Grada Dubrovnika

DOSTAVITI:

1. Naslovu
2. Upravni odjel za proračun, financije i naplatu
3. Evidencija
4. Pismohrana